pythainlp/thai_wikipedia_clean_20230101 huggingface dataset:
ปลาฮิราเมะ เป็นปลาทะเลตัวแบนสามารถตกได้จากเกาะคาซาโดะ เป็นอาหารที่ราคาสูงอีกทั้งยังเป็นเมนูพิเศษของคูดามัตสึเลยก็ว่าได้ โดยเฉพาะอย่างยิ่งเมื่อยังสดใหม่จะมีความชุ่มฉ่ำของเนื้อปลาและรสชาติของเนื้อปลายังมีความละเอียดละอ่อนหวานละมุนละไมอยู่ในเนื้อปลา นอกเหนือจากนั้นปลาฮิราเมะยังถือว่าเป็นปลาชั้นสูง ขึ้นชื่อเรื่องความอร่อยเหนือจินตนาการ สามารถหาทานได้ทุกฤดูกาล
คุดามัตสี ซิตี้
ริวโนะซุเกะ อะกุตะงะวะ
คุดามัตสึ ซิตี้
คิวเพรต
ตัวนำยวดยิ่งของสารกลุ่มใหม่ที่มีองค์ประกอบของคอปเปอร์ออกไซด์ (CuO2) เป็นองค์ประกอบเรียกว่า คิวเพรต (Cuprate) และเป็นสารตัวแรกที่เป็นสารประกอบของ (La2BaCuO4) ซึ่งเป็นสารประกอบประเภทเซรามิกคือที่อุณหภูมิห้องสารจะมีสภาพเป็ฉนวนไฟฟ้า การนำไฟฟ้าจึงเกิดขึ้นในระนาบของคอปเปอร์ออกไซด์โดยมีอิเล็กตรอนของอะตอมของคอปเปอร์เป็นตัวการสำคัญที่ทำให้เกิดสภาพนำยวดยิ่ง การลดอุณหภูมิลงจะทำให้โครงสร้างของผลึกเปลี่ยนไป ระนาบคอปเปอร์ออกไซต์ที่มีในโมเลกุลจึงมีความสำคัญโดยตรงกับสภาพนำยวดยิ่ง จึงกล่าวได้ว่าการนำไฟฟ้าของอิเล็กตรอนในตัวนำยวดยิ่งเป็นแบบสองมิติ ซึ่งกลุ่มคิวเพร์ทตัวแรก ก็คือ Ba-La-Cu-O ที่ถูกพบโดย เบทนอร์ซและมูลเลอร์ และสารต่อมาก็คือ La-Sr-Cu-O โดย ทากากิ และสารประกอบ Y-Ba-Cu-O โดยชูและคณะ
เคอ เจิ้นตง
ไค เคอ หรือ เคอ เจิ้นตง (; ชื่อภาษาอังกฤษ: Kai Ko) หรือชื่อเกิด เคอเจียข่าย เป็นนักร้องและนักแสดงไต้หวันที่มีชื่อเสียง เกิดเมื่อวันที่ 18 มิถุนายน พ.ศ. 2534
จิฮายะฟุรุ
ซึ่งกันและกัน (อัลบั้มเพลง)
วันนี้ยังมีเธอ (อัลบั้มเพลง)
สตรอว์เบอร์รีมิลค์
Crayon Pop – Strawberry Milk
ปลาร่องไม้ตับแวนเดอร์ซาย
ปลากา หรือ ปลากาดำ  เป็นปลาน้ำจืดชนิดหนึ่ง อยู่ในวงศ์ปลาตะเพียน (Cyprinidae) ในวงศ์ย่อย Labeoninae มีรูปร่างป้อม แต่หลังป่องออก ครีบหลังสูง ไม่มีก้านครีบแข็ง มีหนวดค่อนข้างยาว 2 คู่และมีติ่งเล็ก ๆ เป็นชายครุยอยู่รอบบริเวณริมฝีปาก เกล็ดเล็กมีสีแดงแซมอยู่ในแต่ละเกล็ด ครีบหางเว้าลึก ลำตัวสีดำหรือสีน้ำตาลเข้ม อันเป็นที่มาของชื่อ ในปลาวัยอ่อนบริเวณโคนหางมีจุดดำเด่น เมื่อโตขึ้นมาจะจางหาย มีขนาดโตเต็มที่ประมาณ 60 เซนติเมตร
ปลากามักหากินตามพื้นท้องน้ำ โดยการแทะเล็มตะไคร่หรือสาหร่าย พบในแม่น้ำขนาดใหญ่และแหล่งน้ำนิ่งต่าง ๆ ทั่วประเทศ ยกเว้นภาคใต้
บริโภคโดยการปรุงสด เช่น ลาบหรือน้ำยา เนื่องจากเป็นปลาขนาดใหญ่มีเนื้อมาก และยังทำเป็นปลาร้าได้อีกด้วย อีกทั้งยังนิยมเลี้ยงเป็นปลาสวยงาม แต่มีนิสัยก้าวร้าวชอบระรานปลาตัวอื่นโดยเฉพาะจะใช้ปากไปดูดแทะเนื้อตัวปลาตัวอื่น
ปลากายังมีชื่อที่เรียกแตกต่างออกไปตามภาษาถิ่น เช่น "ปลาเพี้ย" ในภาษาเหนือ, "ปลาอีตู๋" หรือ "ปลาอีก่ำ" ในภาษาอีสาน เป็นต้น ปัจจุบันปลากาเป็นปลาที่สามารถเพาะขยายพันธุ์ได้ง่ายในบ่อเลี้ยง
เดอะเดลีเทลิกราฟ
เดอะเดลีเทลิกราฟ  เป็นหนังสือพิมพ์บรอดชีตภาษาอังกฤษรายวันช่วงเช้าสัญชาติอังกฤษ ตีพิมพ์ในลอนดอนโดยเทลิกราฟมีเดียกรูป และจำหน่ายทั่วสหราชอาณาจักรและต่างประเทศ หนังสือพิมพ์ก่อตั้งโดยอาร์เธอร์ บี. สเล ในเดือนมิถุนายน ค.ศ. 1855 ในชื่อ เดอะเดลีเทลิกราฟและคูเรียร์ และตั้งแต่ ค.ศ. 2004 มา หนังสือพิมพ์เป็นของเดวิดและเฟรเดอริก บาร์คลีย์ หนังสือพิมพ์มียอดจำหน่ายรายวันอยู่ที่ 523,048 ฉบับในเดือนมีนาคม ค.ศ. 2014 ลดลงจาก 552,065 ฉบับในต้นปี ค.ศ. 2013 หากเปรียบเทียบกันแล้ว หนังสือพิมพ์ "เดอะไทมส์" เคยมียอดจำหน่ายรายวันเฉลี่ยที่ 400,060 ฉบับ ลดลงเป็น 394,448 ฉบับ
"เดอะเดลีเทลิกราฟ" มีหนังสือพิมพ์พี่น้องชื่อ "เดอะซันเดย์เทลิกราฟ" เริ่มจำหน่ายใน ค.ศ. 1961 มียอดจำหน่ายที่ 418,670 ฉบับ ในเดือนมีนาคม ค.ศ. 2014 หนังสือพิมพ์ทั้งสองฉบับผลิตแยกกันด้วยบรรณาธิการคนละชุด แต่มีการใช้เนื้อหาร่วมกัน บทความข่าวยังถูกตีพิมพ์ในเว็บไซต์ www.telegraph.co.uk ของเทลิกราฟมีเดียกรูป ภายใต้ชื่อ เดอะเทลิกราฟ
พีเพิลส์ชอยซ์อะวอดส์
พีเพิลส์ชอยซ์อะวอดส์  เป็นรายการประกาศรางวัลอเมริกัน สร้างชื่อเสียงให้คนและผลงานวัฒนธรรมสมัยนิยมผ่านการออกเสียงจากสาธารณชน รายการจัดขึ้นประจำปีตั้งแต่ ค.ศ. 1975 รางวัลพีเพิลส์ชอยซ์อะวอดส์ออกอากาศทางช่องซีบีเอส และผลิตโดยพรอคเตอร์ แอนด์ แกมเบิล และผู้ผลิตรายการ"เซอร์ไวเวอร์" มาร์ก เบอร์เนตต์ ในประเทศแคนาดา รายการออกอากาศทางช่องโกลบอล
ผู้สร้างรายการคือบ็อบ สติเวอส์ ซึ่งผลิตรายการครั้งแรกใน ค.ศ. 1975 รางวัลสร้างชื่อให้กับภาพยนตร์ "2 ผู้ยิ่งใหญ่" ด้วยรางวัลภาพยนตร์ดีเยี่ยมแห่งปี ค.ศ. 1974 บาร์บรา สไตรแซนด์ ในรางวัลนักแสดงภาพยนตร์หญิงดีเยี่ยมแห่งปี และจอห์น เวย์น ในรางวัลนักแสดงภาพยนตร์ชายดีเยี่ยม เรตติงรายการถึงจุดสูงสุดใน ค.ศ. 1977 เมื่อรางวัลพีเพิลส์ชอยซ์อะวอดส์ครั้งที่สามมีผู้ชม 35.3 คน ซึ่งชมฟาร์ราห์ ฟอว์เซตต์ชนะรางวัลดาราโทรทัศน์หญิงดีเยี่ยม ภาพยนตร์"" ชนะรางวัลยนตร์ดีเยี่ยม และสไตรแซนด์และเวย์น ชนะรางวัลอีกครั้งในรางวัลนักแสดงภาพยนตร์ดีเยี่ยม
รายชื่อการ์ตูนที่ตีพิมพ์ในโชเน็งจัมป์รายสัปดาห์
รายชื่อการ์ตูนญี่ปุ่น (มังงะ) ที่ตีพิมพ์ในนิตยสารโชเน็งจัมป์รายสัปดาห์ของสำนักพิมพ์ชูเอชะ โดยเรียงลำดับจากเรื่องที่ได้รับการตีพิมพ์ลงในนิตยสารเรื่องแรกในปีพ.ศ. 2511 จนถึงปีล่าสุด (ไม่รวมเรื่องสั้นที่จบภายในเล่ม)
รายชื่อการ์ตูน.
ชื่อเรื่องที่เป็น ตัวหนา คือการ์ตูนที่ได้รับความนิยมเป็นอย่างสูง
การปิดตัวของโชเน็งจัมป์รายเดือน.
ในปีพ.ศ. 2550 สำนักพิมพ์ชูเอชะได้ประกาศปิดตัวนิตยสารโชเน็งจัมป์รายเดือนลงและเปิดตัวนิตยสารจัมป์สแควร์ขึ้นมาแทน ในช่วงระหว่างที่ทำการย้ายนิตยสารรายเดือนจากโชเน็งจัมป์รายเดือนไปยังจัมป์สแควร์ ได้มีการ์ตูน 4 เรื่องย้ายมาตีพิมพ์ในโชเน็งจัมป์รายสัปดาห์เป็นเวลาชั่วคราว โดยเรื่องเหล่านี้จะไม่ถูกจัดอันดับและไม่มีผลใด ๆ ต่อการได้ตีพิมพ์ลงในนิตยสาร
อยากดังต้องฆ่าเพื่อน
อยากดังต้องฆ่าเพื่อน  เป็นภาพยนตร์ประเภทตลกหนัก อาชญากรรม-ระทึกขวัญ จากอังกฤษในปี พ.ศ. 2558 สร้างจากนิยายขายดีของจอห์น นิเวน อิงจากประสบการณ์การทำงานกว่า 10 ปีของนิเวนในตำแหน่งผู้จัดการศิลปินประจำค่ายลอนดอนเรเคิดส์ (London Record) ในช่วงที่วงการเพลงป็อปอังกฤษกำลังรุ่งเรือง กำกับการแสดงโดยโอเวน แฮร์ริส นำแสดงโดยนิโคลัส เฮาลต์, เครก รอเบิตส์, ทอม ไรลีย์ และจอร์เจีย คิง ภาพยนตร์เรื่องนี้ได้รับเลือกออกฉายรอบปฐมทัศน์ที่เทศกาลภาพยนตร์นานาชาติโทรอนโต พ.ศ. 2558
เมื่อผู้ผลิตเพลงหนุ่ม สตีเวน สเตลฟอกซ์ (นิโคลัส เฮาลต์) ต้องดิ้นรนเพื่อรักษาหน้าที่การงานของตัวเอง ในโลกเพลงบริตป็อปที่มีการแข่งขันสูง เขาตัดสินใจทำทุกอย่างเพื่อที่จะหาเพลงฮิตติดชาร์ตให้ได้ ถึงแม้ว่ามันทำให้เขาต้องจัดการใครทุกคนที่ขวางทาง
คัทลีย์ ปิ่นสุวรรณ
คัทลีย์ ปิ่นสุวรรณ เป็นนักกีฬาวอลเลย์บอลหญิง ผู้ทำหน้าที่ในตำแหน่งบอลหัวเสา ปัจจุบันเล่นให้กับไทย-เดนมาร์ค ขอนแก่นสตาร์ และเป็นอดีตนักกีฬาทีมชาติไทย
คิวเพรท
พีเพิลส์ชอยส์อะวอดส์
นายแบบนานาชาติ
นายแบบนานาชาติ 2014
ทไวซ์
ทไวซ์ (; ; มักเขียน TWICE) เป็นเกิร์ลกรุปเกาหลีใต้ ซึ่งเจวายพีเอนเตอร์เทนเมนต์ก่อตั้งผ่านรายการโทรทัศน์ชื่อ "ซิกซ์ทีน" เมื่อ ค.ศ. 2015 และเปิดตัวเมื่อวันที่ 20 ตุลาคม ปีเดียวกัน ด้วยเอกซ์เทนเดดเพลย์ (อีพี) ชื่อ "เดอะสตอรีบีกินส์" สมาชิกประกอบด้วย นาย็อน, จ็องย็อน, โมโมะ, ซานะ, จีฮโย, มินะ, ดาฮย็อน, แชย็อง, และจื่อ-ยฺหวี
ทไวซ์เริ่มมีชื่อเสียงในประเทศเมื่อ ค.ศ. 2016 เพราะซิงเกิล "เชียร์อัป" ติดอันดับที่ 1 ในแกออนดิจิทัลชาร์ต และกลายเป็นซิงเกิลที่ประสบความสำเร็จที่สุดประจำปีนั้น ทั้งได้รางวัล "เพลงแห่งปี" ในงานเมลอนมิวสิกอะวอดส์และเอ็มเน็ตเอเชียนมิวสิกอะวอดส์ ซิงเกิลถัดมา คือ "ทีที" ซึ่งอยู่ในอีพีชุดที่ 3 ชื่อ "" นั้น ติดอันดับที่ 1 ในแกออนชาร์ต 4 สัปดาห์ต่อเนื่อง และอีพีดังกล่าวยังเป็นผลงานเกิร์ลกรุปเกาหลีที่มียอดขายสูงสุดประจำปี นอกจากนี้ ภายใน 19 เดือนหลังเปิดตัว ทไวซ์มียอดขายกว่า 1.2 ล้านหน่วยสำหรับอีพี 4 ชุดและอัลบั้มพิเศษ 1 ชุด และเมื่อออกอีพีชุดที่ 7 ชื่อ "แฟนซียู" แล้ว ทไวซ์มียอดขายกว่า 3.75 ล้านอัลบั้มในเกาหลีใต้นับถึง ค.ศ. 2019 และนับตั้งแต่เดือนธันวาคม ค.ศ. 2020 ทไวซ์ขายได้มากกว่า 10 ล้านอัลบั้มทั้งในเกาหลีใต้และญี่ปุ่น
ทไวซ์เปิดตัวที่ญี่ปุ่นเมื่อวันที่ 28 มิถุนายน ค.ศ. 2017 ภายใต้สังกัดวอร์เนอร์มิวสิกญี่ปุ่น โดยออกอัลบัมรวมผลงานชื่อ "ทไวซ์" อัลบั้มดังกล่าวติดอันดับที่ 2 ในออริคอนอัลบัมส์ชาร์ต โดยมียอดขายประจำสัปดาห์แรกมากที่สุดสำหรับศิลปินเกาหลีใต้ในญี่ปุ่นในรอบ 2 ปี จากนั้น ทไวซ์ออกเพลงต้นฉบับภาษาญี่ปุ่นเป็นแมกซีซิงเกิลชื่อ "วันมอร์ไทม์" ผลงานทั้งหมดทำให้ทไวซ์กลายเป็นเกิร์ลกรุปเกาหลีใต้กลุ่มแรกที่ได้รับการรับรองประเภทแพลตทินัมจากสมาคมอุตสาหกรรมเพลงญี่ปุ่น ทไวซ์ยังติดอันดับที่ 3 ในประเภทศิลปินชั้นนำตามการจัดอันดับปลายปี ค.ศ. 2017 ของ "บิลบอร์ดญี่ปุ่น" และใน ค.ศ. 2019 ทไวซ์กลายเป็นเกิร์ลกรุปเกาหลีใต้กลุ่มแรกที่ออกทัวร์ตามโดมในญี่ปุ่น
ในระดับสากล การออกสตูดิโออัลบั้มที่ชื่อ "ทไวซ์ตาแกรม" และซิงเกิลหลักชื่อ "ไลกีย์" ใน ค.ศ. 2017 ทำให้ทไวซ์เป็นกลุ่มดนตรีเกาหลีใต้กลุ่มแรกที่ติดอันดับต้นในชาร์ตอัลบั้มสากลและชาร์ตยอดขายเพลงดิจิทัลสากลของนิตยสาร "บิลบอร์ด" พร้อมกัน การออกซิงเกิล "ฟีลสเปเชียล" ใน ค.ศ. 2019 ทำให้ทไวซ์เป็นกลุ่มดนตรีเกาหลีใต้กลุ่มที่สามที่ติดอันดับในคะเนเดียนฮอต 100 และเมื่อทำสัญญากับริพับลิกริเคิดส์เพื่อส่งเสริมการขายในอเมริกาในฐานะหุ้นส่วนกับเจวายพีเอนเตอร์เทนเมนต์แล้ว อีพี "มอร์แอนด์มอร์" กับอัลบั้ม "อายส์ไวด์โอเพน" ที่ทไวซ์ออกใน ค.ศ. 2020 นั้น ได้ติดชาร์ต "บิลบอร์ด" 200
ทไวซ์ได้สมญาว่า "เกิร์ลกรุปแห่งชาติ" และท่าเต้นของทไวซ์ โดยเฉพาะในเพลง "เชียร์อัป" (ค.ศ. 2016), "ซิกนัล" (ค.ศ. 2017), และ "วอตอิสเลิฟ?" (ค.ศ. 2018) นั้น กลายเป็นที่คลั่งไคล้ และเป็นอินเทอร์เน็ตมีมที่แพร่หลาย ซึ่งผู้มีชื่อเสียงหลายคนนำไปเต้นตาม
2013–2015: การก่อตัวและการเปิดตัว.
เมื่อวันที่ 19 ธันวาคม 2013 เจวายพีเอนเตอร์เทนเมนต์ ได้ประกาศว่าพวกเขาจะเปิดตัวเกิร์ลกรุปวงใหม่ในช่วงครึ่งปีแรกของปี 2014 ซึ่งเป็นเกิร์ลกรุปวงแรกที่มาจากบริษัทนับตั้งแต่เปิดตัว มิสเอ ในปี 2010 เมื่อวันที่ 27 กุมภาพันธ์ 2014 เด็กฝึกจากเจวายพี ลีนา และ เซซิเลีย ได้รับการยืนยันว่าเป็นสมาชิกของกลุ่มที่เรียกว่า 6MIX ในขณะที่สมาชิกที่มีข่าวลือคนอื่น ๆ รวมถึงเด็กฝึกของค่ายเช่น นาย็อน จ็องย็อน , จีฮโย (ตอนนั้นรู้จักกันในชื่อ จีซู) และ มินย็อง ก็มีแนวโน้มที่จะได้เปิดตัวเช่นกัน ต่อมาแผนการเปิดตัวของกลุ่มถูกยกเลิกในที่สุดเมื่อ ลีนา และ เซซิเลีย ออกจากบริษัท
เมื่อวันที่ 11 กุมภาพันธ์ 2558 พัก จิน-ย็อง ผู้ก่อตั้งเจวายพีอี ประกาศว่ารายชื่อของเกิร์ลกรุป 7 คนที่จะมาถึง จะตัดสินผ่านรายการ "ซิกซ์ทีน" ซึ่งเป็นรายการเซอร์ไววัลการแข่งขันที่จะออกอากาศในช่องMnet ในปลายปีนั้น รายการเริ่มในวันที่ 5 พฤษภาคม และสิ้นสุดในวันที่ 7 กรกฎาคม โดย นาย็อน, จ็องย็อน, ซานะ, จีฮโย, มินะ, ดาฮย็อน และแชย็อง ได้รับเลือกให้เป็น 7 สมาชิกวงทไวซ์ จากนั้นพัก จิน-ย็อง ประกาศว่าเขาจะเพิ่มขนาดของกลุ่มจาก 7 คนเป็น 9 คนโดยเพิ่ม จื่อ-ยฺหวี ซึ่งเป็นที่รู้จักในนาม "ผู้ชมเลือก" เนื่องจากเธอเป็นผู้เข้าแข่งขันที่ได้รับความนิยมมากที่สุดในตอนท้ายของการแสดง และ โมโมะ ซึ่งเพิ่มโดยพักเอง เนื่องจากเขารู้สึกว่ากลุ่มต้องการคนที่มีความสามารถในการเต้นของโมโมะ การตัดสินใจครั้งนี้ยังเป็นที่ถกเถียงกันอยู่ โดยหลายคนบ่นว่าผู้เข้าแข่งขันที่ถูกคัดออกไม่สามารถเข้าร่วมกลุ่มได้ ชื่อวง ทไวซ์ (Twice) เลือกโดยพัก โดยพักอธิบายความหมายของชื่อวงว่า ทไวซ์ แปลว่า สองครั้ง หมายถึง "ผู้ชมย่อมได้รับความประทับใจจากกลุ่มถึงสองหน คือ ประทับใจเมื่อได้ยิน และประทับใจเมื่อได้ยล" แฟนคลับของทไวซ์ เรียกว่า "วันซ์" ซึ่งโดยทั่วไปแล้วมีสไตล์การเขียนเป็น ONCE ซึ่งมีความหมายว่า "“ถ้าคุณรักเราแม้แต่ครั้งเดียว เราจะตอบแทนความรักของคุณเป็นสองเท่าของความรักของเรา”" โดยมาจากคำกล่าวของสมาชิกบนโซเชียลมีเดียในปี 2015.
ทไวซ์ เปิดตัวอย่างเป็นทางการเมื่อวันที่ 20 ตุลาคม 2015 โดยมีการเปิดตัวอีพีชุด "เดอะสตอรี่บีกินส์" พร้อมกันกับซิงเกิลนำ "ไลก์อูห์อาห์" ควบคู่ไปกับการแสดงสดเพื่อโปรโมตอีพีชุดนี้ ทไวซ์ได้รับการต้อนรับอย่างบอุ่น ในขณะที่อีพีเปิดตัวของพวกเขาได้อันดับ 4 ใน Gaon Album Chart ในสัปดาห์ที่สิ้นสุดในวันที่ 24 ตุลาคม ก่อนที่จะขึ้นอันดับที่ 3 ในอีกสองสัปดาห์ต่อมา ซิงเกิลนำ "Like Ooh-Ahh" ประสบความสำเร็จในระดับปานกลาง โดยเปิดตัวที่อันดับ 22 บน Gaon Digital Chart หนึ่งสัปดาห์หลังจากการเปิดตัว ซิงเกิลลดลงมาอยู่ที่อันดับ 57 และในเว็บไซต์เพลงที่ใหญ่ที่สุดของเกาหลีใต้ Melon แต่จากการบอกต่อจากชาวเน็ตเกี่ยวกับการโปรโมตและการแสดงที่ตามมาของวง "Like Ooh-Ahh" ก็ขึ้นไปถึง 10 อันดับแรกของเพลงเกาหลีต่าง ๆ ชาร์ตรวมถึง Melon, Genie และ Naver Music ภายในวันที่ 15 พฤศจิกายน การดำเนินการย้อนกลับในชาร์ตเพลงโดยเกิร์ลกรุปน้องใหม่ถือว่าผิดปกติโดยสื่อเกาหลี ในที่สุด "ไลก์อูห์อาห์" ก็ไปถึงจุดสูงสุดที่อันดับ 10 บน Gaon Digital Chart สามเดือนหลังจากเพลงเปิดตัวครั้งแรก มิวสิกวิดีโอสำหรับซิงเกิลของกลุ่มมียอดดู 50 ล้านครั้งบน YouTube ภายในห้าเดือนหลังจากเปิดตัว และกลายเป็นหนึ่งในมิวสิกวิดีโอเปิดตัวที่มีผู้ชมมากที่สุดสำหรับกลุ่มเคป๊อปทุกวง ความสำเร็จในช่วงต้นของกลุ่มทำให้พวกเขาได้รับรางวัล "ศิลปินหน้าใหม่ยอดเยี่ยม" ในงานประกาศรางวัล 2015 Mnet Asian Music Awards ซึ่งจัดขึ้นเมื่อวันที่ 2 ธันวาคม เมื่อวันที่ 27 ธันวาคม ทไวซ์ได้แสดงซิงเกิลเพลง "Like Ooh-Ahh" เวอร์ชันรีมิกซ์ที่ SBS Gayo Daejeon ซึ่งเป็นการเข้าร่วมรายการเพลงสิ้นปีเป็นครั้งแรกของกลุ่ม
2016: ความก้าวหน้าในฐานะศิลปิน.
บนชาร์ตฉบับลงวันที่ 23 มกราคม ปี 2016 "บิลบอร์ด" รายงานว่า ทไวซ์ ได้เข้าสู่ชาร์ต เวิร์ลด อัลบัมส์ โดยที่อีพีเปิดตัวของพวกเขา "เดอะสติรี่บีกินส์" พุ่งขึ้นถึงอันดับที่ 15 ซึ่งถือเป็นรายการแรกของวงในชาร์ต
เมื่อวันที่ 25 เมษายน 2016 ทไวซ์ได้ออกอีพีที่สอง "เพจทวู" ซึ่งรวมถึงเพลงนำอย่าง "เชียร์อัป", เพลงฮิต "Precious Love" ของพัก-จียูน ที่จัดเรียงใหม่ในปี 1998 และ "I'm Gonna Be a Star" ซึ่งทำหน้าที่เป็นบทนำเพลงสำหรับรายการ "ซิกส์ทีน" อัลบั้มนี้ประสบความสำเร็จอย่างมากสำหรับวง โดยได้อันดับสองใน แกออนอัลบั้มชาร์ต และอันดับที่ 6 ในชาร์ต บิลบอร์ด เวิร์ลด อัลบัมส์ ด้วยยอดขาย 80,686 ยูนิตในช่วงเดือนเมษายนด้วย ยอดรวมของยอดขายในสัปดาห์แรกสำหรับ "Page Two" ซึ่งสูงถึง 41,800 ก๊อปปี้ ทไวซ์มียอดขายสูงสุดในสัปดาห์แรกโดยเกิร์ลกรุปเกาหลีสำหรับปีนั้น ในเดือนสิงหาคม "เพจทวู" มียอดขายมากกว่า 150,000 ชุด ทำให้ทไวซ์เป็นเกิร์ลกรุปกลุ่มแรกที่มีสถิติยอดขายมากกว่า 100,000 ชุดในปีนั้น ในขณะเดียวกัน ซิงเกิลนำของอัลบั้ม "เชียร์อัป" ก็กลายเป็นชาร์ตท็อปเปอร์กลุ่มแรกของกลุ่มในเกาหลีใต้ โดยได้ที่อันดับ 1 ในชาร์ตเพลงแบบเรียลไทม์ 8 ชาร์ตทันทีหลังจากที่ออก ก่อนที่จะเปิดตัวบนแกออนดิจิทัลชาร์ตและบิลบอร์ด ชาร์ต K-pop Hot 100 โดยเฉพาะอย่างยิ่ง เมื่อเพลงดังกล่าวกลายเป็นกระแสไวรัลในเกาหลีใต้ เนื่องมาจากท่อนเพลง "Shy Shy Shy" ที่ร้องโดยซานะ ในที่สุดเพลงนี้ก็กลายเป็นซิงเกิลที่ทำงานได้ดีที่สุดในเกาหลีใต้ตลอดทั้งปี 2016 "เชียร์อัป" ยังประสบความสำเร็จในระดับนานาชาติ และพุ่งขึ้นถึงอันดับสามใน บิลบอร์ด ชาร์ต เวิลด์ ดิจิทัล ซอง เซลส์ นอกจากนี้ ทไวซ์ ยังกลายเป็นศิลปินเกาหลีเพียงวงเดียวเท่านั้นที่ส่งรายการบน YouTube Chart ประจำปีและเพลง "เชียร์อัป" ได้ขึ้นที่ 25 บนชาร์ตในเดือนพฤษภาคม
ทไวซ์ ได้รับรางวัลรายการเพลงครั้งแรกด้วยเพลง "เชียร์อัป" เมื่อวันที่ 5 พฤษภาคม ในรายการ "เอ็มเคานต์ดาวน์" หนึ่งปีหลังจากการออกอากาศครั้งแรกของ "ซิกส์ทีน" ตามมาด้วยชัยชนะใน "มิวสิกแบงก์" และ "อินกีกาโย". จากนั้นวงก็เปิดตัวในอเมริกาด้วยการไปปรากฏตัวที่งาน KCON music festival จัดขึ้นที่ลอสแอนเจลิสเมื่อวันที่ 31 กรกฎาคม
เพื่อเป็นการฉลองครบรอบปีแรกของวง นับตั้งแต่เปิดตัวเมื่อวันที่ 20 ตุลาคม ทางกลุ่มได้เปิดเผยเพลงใหม่ของพวกเขา "วันอินอะมิลเลียน" จากอีพี ที่ 3 ที่กำลังจะมาถึง "" ผ่านการถ่ายทอดสดทาง V Live "ทไวซ์โคสเตอร์: เลนวัน" และมิวสิกวิดีโอเพลงป๊อปแดนซ์ "ทีที" เผยแพร่ออนไลน์เมื่อวันที่ 24 ตุลาคม ในเกาหลี อัลบั้มนี้มียอดขายมากกว่า 165,000 แผ่นบนชาร์ตแกออน ภายในหนึ่งสัปดาห์ ซึ่งเกินยอดขายห้าเดือนของ ผลงานก่อนหน้าของกลุ่ม "เพจทวู" ในเวลาเพียง 7 วันเท่านั้น ในที่สุด "ทไวซ์โคสเตอร์: เลนวัน" ก็กลายเป็นอัลบั้มเกิร์ลกรุป K-pop ที่ขายดีที่สุดในปี 2016 โดยขายได้ 350,852 ก๊อปปี้เมื่อถึงสิ้นปี ซิงเกิลนำ "ทีที" กลายเป็นหนึ่งใน The Best-performing songs ในปี 2016 ซึ่งครองตำแหน่งสูงสุด ของแกออนดิจิทัลชาร์ต เป็นเวลาสี่สัปดาห์ติดต่อกันและกลายเป็นซิงเกิลที่มีประสิทธิภาพดีที่สุดในเกาหลีใต้ในเดือนพฤศจิกายน
เมื่อวันที่ 11 พฤศจิกายน มิวสิกวิดีโอสำหรับซิงเกิลเปิดตัวของพวกเขา "ไลก์อูห์อาห์" มียอดวิว 100 ล้านครั้งบน YouTube ทำให้ทไวซ์ เป็นเกิร์ลกรุป K-pop ที่สี่ที่มียอดดูถึง 100 ล้านครั้ง รวมถึงกลุ่ม K-pop วงแรกที่เข้าถึงได้ เหตุการณ์สำคัญครั้งนี้ด้วยมิวสิกวิดีโอเปิดตัว ในวันที่ 19 เดือนพฤศจิกายน "เชียร์อัป" ของทไวซ์ ได้รับรางวัลเพลงแห่งปีจาก Melon Music Awards ครั้งที่ 8 ตามมาด้วย รางวัลเพลงแห่งปี อีกรางวัลหนึ่งใน งานมาม่าครั้งที่ 18 ในวันที่ 2 ธันวาคม
2017: ทัวร์คอนเสิร์ตครั้งแรกและการเปิดตัวในญี่ปุ่น.
เมื่อวันที่ 10 มกราคม เจวายพีอี ได้ประกาศทัวร์คอนเสิร์ตเดี่ยวครั้งแรกของวงภายในเวลาเพียง 1 ปี 4 เดือนหลังจากเปิดตัวในเดือนตุลาคม 2015 บัตรคอนเสิร์ตขายหมดสามวัน และการทัวร์คอนเสิร์ต จัดขึ้นในชื่อ "Twice 1st Tour: Twiceland – The Opening" ซึ่งจัดขึ้นเมื่อวันที่ 17–19 กุมภาพันธ์ ที่ SK Olympic Handball Gymnasium นอกจากนี้ยังมีการจัดทัวร์ที่ประเทศไทยและสิงคโปร์ หลังจากจัดที่กรุงโซล หลังจากทัวร์คอนเสิร์ตที่เกาหลี ทไวซ์ได้ออกอัลบั้มพิเศษในวันที่ 20 กุมภาพันธ์ในชื่อ "" พร้อมกับซิงเกิลนำ "น็อค น็อค". อัลบั้มนี้เป็นการนำมาออกจำหน่ายใหม่ของ "ทไวซ์โคสเตอร์: เลนวัน". อัลบั้มเปิดตัวบนชาร์ตแกออนอัลบัมชาร์ต และขึ้นอันดับ 4 ในชาร์ตบิลบอร์ดเวิร์ลอัลบัมส์ โดยขายได้ 266,645 ก๊อปปี้ภายในสิ้นเดือนกุมภาพันธ์ ซิงเกิลนำ "น็อค น็อค" เปิดตัวบนแกออนดิจิทัลชาร์ต และขึ้นสูงสุดที่อันดับ 5 และ 15 ในเวิร์ลดดิจิทัลซองเซลส์ และ บิลบอร์ดเจแปนฮอต 100 ตามลำดับ
ทไวซ์ เปิดตัวเว็บไซต์ภาษาญี่ปุ่นและช่องทางโซเชียลมีเดียในช่วงต้นเดือนกุมภาพันธ์ โดยเมื่อวันที่ 24 กุมภาพันธ์ พวกเขาประกาศเปิดตัวที่ญี่ปุ่นอย่างเป็นทางการด้วยอัลบั้มรวมชื่อ "#ทไวซ์" ซึ่งกำหนดวางจำหน่ายในวันที่ 28 มิถุนายน เมื่อวันที่ 15 พฤษภาคม ทไวซ์ได้เผยแพร่อีพีที่ 4 ชื่อ "ซิกนัล" และเพลงนำในชื่อเดียวกัน ซึ่งแต่งโดยพักจียูน นี่เป็นความร่วมมือครั้งแรกของวงกับพัก อีพีชุดนี้มีหกเพลง รวมถึง "อายส์ อายส์ อายส์" ที่เขียนโดยสมาชิกของวงอย่าง จีฮโย และ แชย็อง และ "โอนลียู" เขียนโดยอดีตสมาชิก วันเดอร์เกิลส์ พัก เยอึน. "ซิกนัล" เปิดตัวบนชาร์ตแกออนดิจิทัล ในสัปดาห์แรกของการเปิดตัว พร้อมกับเข้าสู่ บิลบอร์ด เวิร์ลด อัลบัมส์ โดยได้ลำดับที่ 3 อัลบั้มยังเข้าสู่ชาร์ต บิลบอร์ด Heatseekers Albums โดยเปิดตัวที่อันดับ 11 และเมื่อปลายเดือนพฤษภาคม มีรายงานว่าเป็นอัลบั้มนี้เป็นอัลบั้มที่ขายดีที่สุดเป็นอันดับสองในเกาหลีใต้สำหรับเดือนนี้ โดยมียอดขาย 248,550 ก๊อปปี้ นขณะเดียวกัน ซิงเกิลนำของอัลบั้มนี้ก็ได้เปิดตัวบนแกออนชาร์ต และบิลบอร์ด K-pop Hot 100 และอันดับสามในชาร์ตบิลบอร์เวิร์ลดอัลบั้มซองเซลส์ ด้วยความสำเร็จในเชิงพาณิชย์ของ ซิกนัล มีรายงานว่า ทไวซ์ มียอดขายสะสมมากกว่า 1 ล้านชุดจาก 5 อัลบั้มของพวกเขา ซึ่งบรรลุผลสำเร็จในเวลาเพียง 1 ปี 7 เดือนหลังจากเปิดตัว
เมื่อวันที่ 14 มิถุนายน ทไวซ์ได้ออก "ซิกนัล (เวอร์ชันภาษาญี่ปุ่น)" แบบดิจิทัล พร้อมกับเวอร์ชันสั้นของมิวสิกวิดีโอ เป็นการแสดงตัวอย่างและนับถอยหลังสู่การเปิดตัวอัลบั้มที่ญี่ปุ่นของพวกเขา หนึ่งสัปดาห์ต่อมา พวกเขาได้ออกมิวสิกวิดีโอตัวเต็มของ "ทีที" เวอร์ชันภาษาญี่ปุ่น และเปิดตัวอย่างเป็นทางการในญี่ปุ่นด้วยอัลบั้ม "#ทไวซ์" ในวันที่ 28 มิถุนายน ประกอบด้วยเพลง 10 เพลง รวมทั้งเวอร์ชันภาษาเกาหลีและภาษาญี่ปุ่นของซิงเกิลห้าเพลงแรกของพวกเขา เมื่อวันที่ 2 กรกฎาคม ทไวซ์ ได้จัดงานเปิดตัวโชว์เคสสองส่วนของพวกเขาในชื่อ Twice Debut Showcase "Touchdown in Japan" ที่ศูนย์กีฬาในร่มโตเกียว โดยมีผู้เข้าร่วม รวม 15,000 คน "#ทไวซ์" เปิดตัวที่อันดับ 2 ในออริออนอัลบั้มชาร์ต ด้วยยอดขาย 136,157 อัลบั้ม เป็นเวลา 7 วันนับตั้งแต่เปิดตัว ความสำเร็จในเชิงพาณิชย์ของอัลบั้มเปิดตัวในญี่ปุ่นของทไวซ์มีรายงานว่ามียอดขายอัลบั้มในสัปดาห์แรกสูงสุดโดยศิลปินเกาหลีในญี่ปุ่นในรอบสองปี เป็นเวลาน้อยกว่าสองเดือนหลังจากออกอัลบั้ม #ทไวซ์ มียอดขายมากกว่า 260,000 แผ่น เมื่อวันที่ 6 ตุลาคม ทางวงได้ออกมิวสิกวิดีโอสำหรับซิงเกิลภาษาญี่ปุ่นตัวแรกของพวกเขา "วันมอร์ไทม์" ก่อนการเปิดตัวอย่างเป็นทางการในวันที่ 18 ตุลาคม ขายได้กว่า 130,000 ชุดในวันที่สองของการเปิดตัว ซิงเกิลดังกล่าวประสบความสำเร็จในการขายวันแรกมากที่สุดและกลายเป็นเกิร์ลกรุปเกาหลีใต้ที่สามารถขายได้เร็วที่สุดในญี่ปุ่น ทั้ง "#ทไวซ์" และ "วันมอร์ไทม์" ได้รับรางวัล แพลตตินัม จาก สมาคมอุตสาหกรรมแผ่นเสียงแห่งประเทศญี่ปุ่น (RIAJ) การรับรอง RIAJ ที่วงได้รับสำหรับอัลบั้ม "#ทไวซ์" และ "วันมอร์ไทม์" ทำให้พวกเขาเป็นเกิร์ลกรุปเกาหลีกลุ่มแรกที่ได้รับการรับรองระดับแพลตตินัมในญี่ปุ่นทั้งซิงเกิลและอัลบั้มในปีเดียวกัน เพลง"ทีที (เวอร์ชันภาษาญี่ปุ่น)" ดิจิทัลซิงเกิลจาก "#ทไวซ์" ก็ได้รับรางวัล RIAJ ในระดับ ทอง โดยได้ใบรับรองการขายกว่า 100,000 ดาวน์โหลด จากนั้น อัลบั้ม "#ทไวซ์" และเพลง "ทีที (เวอร์ชันภาษาญี่ปุ่น)" ได้รับรางวัล"อัลบั้มแห่งปี"และ"เพลงแห่งปี" โดย Download for the Asian Region ที่งานรางวัล Japan Gold Disc Awards ครั้งที่ 32
ทไวซ์ได้ออกอัลบั้มเกาหลีเต็มชุดแรก "ทไวซ์ตาแกรม" เมื่อวันที่ 30 ตุลาคม ด้วยซิงเกิลนำในชื่อ "ไลกีย์" มิวสิกวิดีโอได้ถ่ายทำในแคนาดาเมื่อต้นเดือนกันยายน "ไลกีย์" แต่งโดย Black Eyed Pilseung และ จอน กุน กลายเป็นการร่วมงานครั้งที่ 4 ของวงกับ Black Eyed Pilseung นักแต่งเพลงและนักแต่งเพลงหลายคนมีส่วนร่วมในการทำอัลบั้มนี้ รวมถึงสมาชิกชาวเกาหลีของวงและอดีตสมาชิกวันเดอร์เกิร์ลอย่าง ฮเยริม ซึ่งร่วมแต่งเพลงที่ 8 ในชื่อ "ลุคแอทมี" อัลบั้มและซิงเกิลนำเปิดตัวบนทั้ง บิลบอร์ดชาร์ตเวิร์ลดอัลบั้ม และ เวิร์ลดดิจิทัลซองเซลส์ ตามลำดับ ซึ่งเป็นอันดับหนึ่งในทั้งสองชาร์ต ทำให้ทไวซ์เป็นศิลปินหญิง K-pop กลุ่มแรกที่ติดอันดับชาร์ตบอลบอร์ดพร้อมกัน พวกเขายังเพิ่มขึ้นในชาร์ต Heatseekers Albums เนื่องจากอัลบั้มเปิดตัวที่อันดับ 10 ซึ่งสูงกว่าจุดสูงสุดของ "ซิกนัล" ที่อันดับ 11 อยู่ 1 ตำแหน่ง
อัลบั้ม "ทไวซ์ตาแกรม" ออกขายใหม่โดยได้รับแรงบันดาลใจจากเทศกาลคริสต์มาส ในชื่อ "แมรี่แอนด์แฮปปี้" พร้อมด้วยซิงเกิลนำ "ฮาร์ตเชกเกอร์" ซึ่งวางจำหน่ายเมื่อวันที่ 11 ธันวาคม 2017 อัลบั้มและซิงเกิลนำ "ฮาร์ตเชกเกอร์" เปิดตัวที่อันดับ 1 ใน 4 ชาร์ตของ แกออนอัลบั้มชาร์ต, ดิจิทัลชาร์ต, ดาวน์โหลดชาร์ต และโซเชียลชาร์ต ตามลำดับ ขณะที่เพลงฮอลิเดย์แทรกอย่าง "แมรีแอนด์แฮปปี้" สามารถขึ้นสูงสุดที่อันดับ 24 บนแกออนดิจิทัลชาร์ต
การเปิดตัวที่ประสบความสำเร็จของวงในญี่ปุ่นทำให้พวกเขาได้อันดับสามในหมวดศิลปินยอดนิยมของการจัดอันดับสิ้นปี 2017 ของ "บิลบอร์ดเจแปน" จากนั้น ทไวซ์ก็แสดงที่ "เอ็นเอชเค โคฮากุอูตะกัสเซ็ง ครั้งที่ 68" ซึ่งเป็นงานแสดงดนตรีประจำปีประจำปีที่มีคะแนนสูงสุดในญี่ปุ่นผลิตโดย เอ็นเอชเค ซึ่งนับเป็นครั้งแรกที่ศิลปินเกาหลีปรากฏตัวในรายการตั้งแต่ปี 2011
2018: ประสบความสำเร็จและการทัวร์คอนเสิร์ตอย่างต่อเนื่อง.
ซิงเกิลภาษาญี่ปุ่นชุดที่ 2 ของทไวซ์ "แคนดี้ป็อป" วางจำหน่ายเมื่อวันที่ 7 กุมภาพันธ์ 2018 ซิงเกิลนี้ขายได้ 303,746 ก๊อปปี้ในสัปดาห์แรกและขึ้นอันดับหนึ่งบนชาร์ตบิลบอร์ดเจแปน ฮอต 100 ขณะที่ยังเป็นซิงเกิลที่สองของพวกเขาที่ได้รับการรับรองระดับแพลตตินัมจาก RIAJ วงยังได้เริ่มทัวร์คอนเสิร์ตครั้งแรกในญี่ปุ่นในชื่อ Twice Showcase Live Tour 2018 "Candy Pop" โดยเริ่มตั้งแต่วันที่ 19 มกราคม 2018 ในจังหวัดไอจิ. เมื่อวันที่ 9 เมษายน 2018 พวกเขาได้ออกอีพี ที่ 5 ในชื่อ "วอตอิสเลิฟ?" กับเพลง วอตอิสเลิฟ? ซึ่งแต่งโดยพักจินย็อง อีพีชุดนี้ขายได้ 335,235 ชุดในเดือนแรก และทำให้ ทไวซ์ เป็นศิลปินหญิงกลุ่มแรกและกลุ่มที่ 5 ที่ได้รับใบรับรอง แพลตตินัม โดย แกออนมิวสิกชาร์ต (KMCA) ด้วยยอดขายกว่า 250,000 ก๊อปปี้ ซิงเกิลภาษาญี่ปุ่นที่สามของทไวซ์ "เวกมีอัป" วางจำหน่ายเมื่อวันที่ 16 พฤษภาคม 2018 และได้รับการรับรองดับเบิลแพลตตินัม โดยสมาคมอุตสาหกรรมแผ่นเสียงแห่งประเทศญี่ปุ่น (RIAJ) ซิงเกิลนี้กลายเป็นซิงเกิลแรกของศิลปินหญิงต่างชาติที่ได้รับการรับรองแพลตตินัมสองเท่าจาก RIAJทัวร์ครั้งที่สองของพวกเขาใช้ชื่อว่า "Twice 2nd Tour: Twiceland Zone 2 – Fantasy Park" เริ่มขึ้นในกรุงโซลเมื่อวันที่ 18-20 พฤษภาคม 2018 โดยสรุปแล้วทัวร์คอนเสิร์ตของวงดึงดูดแฟนเพลงมากกว่า 90,000 คนใน 6 เมืองทั่วเอเชีย
ทไวซ์ ได้แสดงเพลงคัฟเวอร์ของ The Jackson 5 "I Want You Back" เป็นเพลงประกอบภาพยนตร์ญี่ปุ่นเรื่อง "Sensei Kunshu" เพลงออกมาเป็นดิจิทัลซิงเกิลเมื่อวันที่ 15 มิถุนายน 2018 พร้อมกับมิวสิกวิดีโอ มิวสิกวิดีโอเวอร์ชันที่ 2 ที่นำแสดงโดยนักแสดงของภาพยนตร์เรื่องนี้ได้รับการเผยแพร่ในวันที่ 26 มิถุนายน 2018 เมื่อวันที่ 9 กรกฎาคม 2018 อัลบั้มออกใหม่ ของ "วอตอิสเลิฟ?" ได้ใช้ชื่อว่า "ซัมเมอร์ไนท์" พร้อมซิงเกิลนำ "แดนซ์เดอะไนท์อะเวย์" ได้ออกวางจำหน่าย โดยซิงเกิลมียอดสตรีมทะลุ 100 ล้านครั้ง และขายได้ 2,500,000 ดาวน์โหลดบนแกออนมิวสิกชาร์ต ซึ่งทำให้วงได้รับการรับรองระดับ แพลตตินัม สำหรับทั้งการสตรีมและดาวน์โหลด และทำให้ ทไวซ์ เป็นศิลปินวงที่สองที่ได้รับการรับรองระดับแพลตตินั่มสำหรับการสตรีม ดาวน์โหลด และอัลบั้มโดย KMCA นับตั้งแต่มีการรับรองในเดือนเมษายน 2018
เมื่อวันที่ 12 กันยายน 2018 ทไวซ์ได้ออก สตูดิโออัลบั้ม ภาษาญี่ปุ่นชุดแรกของพวกเขา "บีดีซี" และเพลงนำอย่าง บีดีซี ออกจำหน่ายล่วงหน้าในรูปแบบดิจิทัลซิงเกิลเมื่อวันที่ 17 สิงหาคม 2018 "บีดีซี" เปิดตัวที่อันดับ 1 ในการจัดอันดับรายวันของออริกอนอัลบั้มชาร์ต ด้วยยอดขาย 89,721 ยูนิต ทำลายสถิติยอดขายอัลบั้มสูงสุดในวันแรกที่ออกโดยเกิร์ลกรุปเกาหลีในญี่ปุ่น นอกจากนี้ยังขึ้นอันดับหนึ่งประจำสัปดาห์ด้วยยอดขาย 181,069 ยูนิต ทำให้ ทไวซ์ เป็นศิลปินหญิงต่างชาติวงที่ 5 ในประวัติศาสตร์ออริกอน ที่ขึ้นสู่อันดับหนึ่งทั้งซิงเกิลประจำสัปดาห์และชาร์ตอัลบั้ม การเปิดตัวของวงตามด้วยทัวร์คอนเสิร์ตของพวกเขาที่ชื่อว่า Twice 1st Arena Tour 2018 "BDZ" เริ่มต้นใน ชิบะ เมื่อวันที่ 29 กันยายน 2018 สตูดิโออัลบั้มได้รับการรับรองแพลตตินัมจาก RIAJ ทำให้เป็นการรับรองแพลตตินัมติดต่อกันเป็นลำดับที่ 5 ของวงในประเทศญี่ปุ่น ทไวซ์ ออกอีพีที่หก "เยสออร์เยส" เมื่อวันที่ 5 พฤศจิกายน 2018 โดยมีซิงเกิลนำคือเพลง เยสออร์เยส มิวสิกวิดีโอเพลง "เยสออร์เยส" มียอดชม 31.4 ล้านครั้งบน YouTube ภายใน 24 ชั่วโมงแรก นับเป็นการเปิดตัวบนยูทูบ 24 ชั่วโมงแรกที่ยอดวิวสูงเป็นอันดับ 7 ตลอดกาล (ในขณะนั้น)
เมื่อวันที่ 12 ธันวาคม 2018 ทไวซ์ได้ออกอัลบั้มพิเศษชื่อ "เดอะเยียร์ออฟเยส" พร้อมกับซิงเกิลนำ "เดอะเบสติงไอเอเวอร์ดิด" โดยเป็นการออกอัลบั้มใหม่ของ "เยสออร์เยส". ทางวงยังได้เปิดตัว อัลบั้มรีแพคเกจของ "บีดีซี" กับเพลง "สเตย์บายมายไซด์" ซึ่งเป็นเพลงประกอบละครโทรทัศน์ของญี่ปุ่น "Shinya no Dame Koi Zukan" เมื่อวันที่ 26 ธันวาคม 2018 "สเตย์บายมายไซด์" ออกมาเป็นดิจิทัลซิงเกิลเมื่อวันที่ 22 ตุลาคม 2018 พร้อมกับวิดีโอเบื้องหลังที่แสดงให้เห็นว่า ทไวซ์กำลังบันทึกเพลงอยู่
2019: แฟนซียู, ฟีลสเปเชียล, และ &amp;ทไวซ์.
เมื่อวันที่ 6 มีนาคม 2019 ทางกลุ่มได้ออกอัลบั้มภาษาญี่ปุ่นชุดที่ 2 ในชื่อ "#ทไวซ์2" ซึ่งเป็นภาษาญี่ปุ่นชุดที่ 2 อัลบั้มเปิดตัวที่อันดับ 1 ในการจัดอันดับรายวันของ ออริกอนอัลบั้มชาร์ต ด้วยยอดขาย 95,825 ยูนิต ทำลายสถิติของกลุ่มที่ทำยอดขายอัลบั้มวันแรกสูงสุดสำหรับเกิร์ลกรุปเคป๊อปในญี่ปุ่น จากนั้นจึงกลายเป็นอัลบั้มแรกของศิลปินหญิงต่างชาติที่มียอดขายมากกว่า 200,000 อัลบั้มในสัปดาห์แรกนับตั้งแต่ "Super Girl ของ คาร่า" ในปี 2011.
ทไวซ์กลายเป็นศิลปินเคป๊อปหญิงคนแรกที่จัดทัวร์โดมในญี่ปุ่น ทัวร์ Twice Dome Tour 2019 "#Dreamday"]] มีผู้ชมรวม 220,000 คนใน 5 โชว์ใน โอซาก้า โตเกียวและ นาโกย่า และจัดขึ้นตั้งแต่เดือนมีนาคมถึงเมษายน 2562 บัตรทั้งหมดขายหมดภายใน 1 นาที เมื่อสิ้นสุดการทัวร์ซึ่งครอบคลุม 5 วันของการแสดงคอนเสิร์ต ก็มีผู้เข้าชมกว่า 220,000 คน